CELEX: 32010R0574
Language: bg
Date: 2010-06-30 00:00:00
Title: Регламент (ЕС) № 574/2010 на Комисията от 30 юни 2010 година за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен стандарт за финансово отчитане (МСФО) 1 и МСФО 7  (Текст от значение за ЕИП )

1.7.2010   
            
            
               BG
            
            
               Официален вестник на Европейския съюз
            
            
               L 166/6
            
         РЕГЛАМЕНТ (ЕС) № 574/2010 НА КОМИСИЯТА
   от 30 юни 2010 година
   за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен стандарт за финансово отчитане (МСФО) 1 и МСФО 7
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
   като има предвид, че:
   
               (1)
            
            
               С Регламент (ЕО) № 1126/2008 на Комисията (2) бяха приети някои международни счетоводни стандарти и разяснения, които съществуваха към 15 октомври 2008 г.
            
         
               (2)
            
            
               На 28 януари 2010 г. Съветът по международни счетоводни стандарти (СМСС) публикува изменение на Международен стандарт за финансово отчитане (МСФО) 1 „Ограничено освобождаване от изискваните съгласно МСФО 7 сравнителни оповестявания от предприятията, прилагащи стандартите за първи път“, оттук нататък „изменение на МСФО 1“. Предвид факта, че освобождаването от преизчисляване на оповестената сравнителна информация, изисквана в МСФО 7, за оценки на справедливата стойност и на ликвидния риск за сравнителните периоди, приключващи преди 31 декември 2009 г., не обхваща предприятията, прилагащи МСФО за първи път, целта на изменението на МСФО 1 е да им предостави възможност за освобождаване.
            
         
               (3)
            
            
               Допитването до Техническата експертна група (ТЕГ) на Европейската консултативна група по финансово отчитане (ЕКГФО) потвърди, че изменението на МСФО 1 удовлетворява техническите критерии за приемане, посочени в член 3, параграф 2 от Регламент (ЕО) № 1606/2002. В съответствие с Решение 2006/505/ЕО на Комисията от 14 юли 2006 г. за създаване на група за проучване на становищата относно счетоводните стандарти, предназначена да консултира Комисията за обективността и неутралността на становищата на Европейската консултативна група за финансова отчетност в Европа (ЕКГФО) (3), групата за проучване на становищата относно счетоводните стандарти разгледа становището на ЕКГФО по приемане на измененията и го представи на Комисията като неутрално и обективно.
            
         
               (4)
            
            
               Приемането на измененията към МСФО 1 предполага като логично следствие и изменения в Международен стандарт за финансово отчитане (МСФО) 7, с цел да се осигури съпоставимост между съответните счетоводни стандарти.
            
         
               (5)
            
            
               Поради това Регламент (ЕО) № 1126/2008 следва да бъде съответно изменен.
            
         
               (6)
            
            
               Предвидените в настоящия регламент мерки са съобразени със становището на Регулаторния комитет по счетоводство,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕО) № 1126/2008 се изменя, както следва:
   
               1.
            
            
               Международен стандарт за финансово отчитане (МСФО) 1 се изменя, както е предвидено в приложението към настоящия регламент.
            
         
               2.
            
            
               МСФО 7 се изменя, както е предвидено в приложението към настоящия регламент.
            
         Член 2
   Всяко дружество прилага измененията на МСФО 1 и МСФО 7, както са посочени в приложението към настоящия регламент, най-късно от датата, на която започва неговата първа финансова година след 30 юни 2010 г.
   Член 3
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставенo в Брюксел на 30 юни 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 243, 11.9.2002 г., стр. 1.
   
      (2)  ОВ L 320, 29.11.2008 г., стр. 1.
   
      (3)  ОВ L 199, 21.7.2006 г., стр. 33.
   
      ПРИЛОЖЕНИЕ
      
         МЕЖДУНАРОДНИ СЧЕТОВОДНИ СТАНДАРТИ
      
      
                  МСФО 1
               
               
                  Изменение на МСФО 1 „Ограничено освобождаване от изискваните съгласно МСФО 7 сравнителни оповестявания от предприятията, прилагащи стандартите за първи път“
               
            
                  МСФО 7
               
               
                  Изменение на МСФО 7 „Финансови инструменти: оповестяване“
               
            
         Възпроизвеждането е разрешено на територията на Европейското икономическо пространство. Всички права са запазени извън ЕИП с изключение на правото за възпроизвеждане за лична употреба или други честни сделки. Допълнителна информация може да се получи от СМСС на адрес www.iasb.org
      
      
         ОГРАНИЧЕНО ОСВОБОЖДАВАНЕ ОТ ИЗИСКВАНИТЕ СЪГЛАСНО МСФО 7 СРАВНИТЕЛНИ ОПОВЕСТЯВАНИЯ ОТ ПРЕДПРИЯТИЯТА, ПРИЛАГАЩИ СТАНДАРТИТЕ ЗА ПЪРВИ ПЪТ
         (Изменение на МСФО 1)
         
            Изменение на МСФО 1
         
         
            
               Прилагане за първи път на Международните стандарти за финансовo отчитане
            
         
         Добавя се параграф 39В.
         ДАТА НА ВЛИЗАНЕ В СИЛА
         
                     39В
                  
                  
                     
                        В издадените през януари 2010 г. Ограничени освобождавания от изискването на МСФО 7 за сравнителни оповестявания за предприятията, прилагащи стандартите за първи път (изменение на МСФО 1) е добавен пареаграф Д3. Предприятието прилага това изменение за годишните периоди, започващи на или след 1 юли 2010 година. По-ранното прилагане се разрешава. Ако предприятието прилага изменението за по-ранен период, то оповестява този факт.
                  
               
      
         Приложение Д
         
            Краткосрочни освобождавания от изискванията на МСФО
         
         Добавят се заглавие, параграф Д3 и бележка под линия.
         
            Оповестявания за финансовите инструменти
         
         
                     Д3
                  
                  
                     Прилагащото за първи път предприятие може да прилага преходните разпоредби в параграф 44Ж на МСФО 7 (1).
                  
               
      
         Приложение
         
            Изменение на МСФО 7
         
         
            
               Финансови инструменти: оповестяване
            
         
         Изменя се параграф 44Ж (новият текст е подчертан, а заличеният – зачеркнат), като към него се добавя бележка под линия.
         ДАТА НА ВЛИЗАНЕ В СИЛА И ПРЕХОДНИ РАЗПОРЕДБИ
         
                     44Ж
                  
                  
                     В издаденото през март 2009 г. Подобряване на оповестяванията за финансовите инструменти (изменения на МСФО 7) бяха изменени параграфи 27, 39 и Б11 и добавени параграфи 27A, 27Б, Б10A и Б11A–B11Е. Предприятието прилага тези изменения за годишните периоди, започващи на или след 1 януари 2009 година Предприятието не е длъжно да предоставя изискваните от измененията оповестявания:
                     
                                 а)
                              
                              
                                 за годишните или междинни периоди, както и в отчетите за финансовото състояние, представени в рамките на сравнителен годишен период, приключващ преди 31 декември 2009 г., нито
                              
                           
                                 б)
                              
                              
                                 в отчетите за финансовото състояние, такива, каквито са към началото на първия сравнителен период с дата преди 31 декември 2009 г.
                              
                           
               По-ранното прилагане се разрешава. Ако предприятието прилага измененията за по-ранен период, то оповестява този факт (2).
      
      
         (1)  Параграф Д3 беше добавен вследствие на издадените през януари 2010 г. Ограничени освобождавания от изискването на МСФО 7 за сравнителни оповестявания за предприятията, прилагащи стандартите за първи път (изменение на МСФО 1). За да не се позволи евентуалното използване на станала впоследствие известна информация, както и за да се гарантира равнопоставено положение между предприятията, прилагащи МСФО за първи път, и тези, които вече ги прилагат, Съветът реши, че на предприятията, прилагащи стандартите за първи път, следва да се позволи да прилагат същите преходни разпоредби от Подобряване на оповестяванията за финансовите инструменти (изменения на МСФО 7), които са разрешени и за останалите, изготвящи финансовите си отчети в съответствие с МСФО.
      
         (2)  Параграф 44Ж беше изменен вследствие на издадените през януари 2010 г. Ограничено освобождаване от изискваните съгласно МСФО 7 сравнителни оповестявания от предприятията, прилагащи стандартите за първи път (изменение на МСФО 1). Съветът измени параграф 44Ж, за да изясни заключенията си и преходните разпоредби, предвидени за прилагането на Подобряване на оповестяванията за финансовите инструменти (изменения на МСФО 7).